陳美茵

陳美茵係香港前電視新聞主播，新聞平台Journesis創辦人。

簡歷
陳美茵先後喺大埔嘅迦密柏雨中學同埋香港樹仁大學新聞及傳播學系畢業，2011年6月到無綫新聞擔任實習記者，之後留任做埋港聞記者，去到2012年7月轉做互動新聞台新聞主播。

2014年11月頭辭職，及後加入now TV擔任主播/記者。

2016年中「裸辭」離開now TV，全心同做過對沖基金分析員嘅男朋友Joey創辦Journesis新聞平台網站，2016年8月1號正式推出。

2020年10月頭開始同曾美華主持《9點半蘋果新聞報道》。

節目
陳美茵除咗報道新聞外，亦負責《即時天氣》、《時事通識》、《週五搜記》、《週末闖蕩》及《週末主播室》等環節。

電影
陳美茵2018年客串電影《翠絲》嘅新聞女主播。

Journesis：每個人的專屬媒體

前Now寬頻電視新聞報導員
香港樹仁大學舊生
迦密柏雨中學舊生
美茵
前無綫電視新聞報導員